Таксама сваімі ўражаннямі і ацэнкамі падзялілася выкладчыца вакалу нашага канкурсанта Вольга Драздова: Я верыла ў нашу перамогу, і, можна сказаць, мы перамаглі. Ганаруся Русланам. І я ўпэўнена, што ён яшчэ неаднойчы прынясе нашай краіне вялікія перамогі. Дзеці на конкурсе вельмі моцныя. Спадабалася мне, напрыклад, Аўстралія, аднак тэлегледачы яе не да канца пачулі і разгледзелі. Хоць аўдыторыя ў зале магла чуць шыкоўнае выступленне. Канкурсантка з Сербіі была цудоўнай. У Дэстыні з Мальты спадабаліся і вакал, і тэмбр голасу, і тое, як яна паводзіла сябе. Я з першых дзён вызначыла для сябе, што яна і наш Руслан - самыя моцныя вакалісты, якія могуць прэтэндаваць на перамогу. За гэты тыдзень я таксама атрымала каласальны вопыт працы з сапраўднымі прафесіяналамі. І ў нас былі самыя лепшыя балельшчыкі. І мне прыемна адзначаць, што мы, беларусы, умеем падтрымліваць сваіх.